Plante pipol oli stap tok agensem ol rabis aksen mo sam rabis fasin we sam memba blong Polis fos oli stap mekem.
Long wik ia, plante toktok I kamaot long sosiol media. ‘’Ol fasin ia oli stap long taem finis I kam, be from naoia we plante man oli kat akses long Facebook, I mekem ol fasin ia I no moa save haed..’’ wan sos i talem.
Long konsen kamoat from fasin we sam memba blong polis oli stap mekem mo public I no glad long hem olsem fasin blong ignorem man taem I stap long trabol, fasin blong drong, swe, faet mo kivim kil long naraman, I mekem pipol naoia I no moa save tolereitem ol attitude olsem mo mas kamaot long wan pablik forum blong tok akensem.
‘’Mi ting se Polis i gat wan sloken we oli se “Police hemi fren blo yu”, be sam aksen blong olgeta naoia ino reflectem moto blong olgeta… Mi stap luk taem hemi wan fren o famili blo olgeta, oli no stap abusem olgeta, kilim olgeta, lego ofenda i go free, be taem hemi wan ofenda we oli no save, oli ting se hemia ia nao chance blo oli kilim nogud hem”, wan konsen mama I talem.
I gat wan kes blo las wiken we i gat alekesen se sam ‘off duty’ polis ofisa oli bin involv long wan faet, YTS I bin askem long wan sos we save gud loa se anda long Polis act, I oraet blong ol Polis save kilim kivim kil long wan man we sarenda o anta kastoti finis, i no pas lo kot, nogat jajmen iet, hemi se ‘’Nogat nomo oli breakem law ia nao, sapos hemi self defence yes I oraet.’’
Wan memba blong YTS i se ‘’attitude nao hemi mein problem, mo fasin we I luk kavman I mekem politik kontrolem posisen blong komisina blong Polis nao I mekem se disiplin I foldaon bikwan insaed long fos. I kut blong wan man ovasi I kam tekem position ia.’’
“Andanit lo loa we I stap, I no alaoem yet, be sipos I kat Amendmen insaed long Police Act, bambae I save allowem wan man ovasi blong apply’’ source ia i talem.
From ol insiden blo wiken we i jes pas i no niu, i mekem pablik i stap kwestinim stret fasin blong selektem ol niu polis insaed long fos we i luk olsem oli no save wok blo olgeta mo ol boundaries blo olgeta outside mo off duty, i mekem se yumi stap luk kaen fasin olsem I stap kohet yet.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn